

**ประกาศเทศบาลตำบลบึงระมาณ**

**เรื่อง กำหนดวัน เวลา สถานที่สอบและระเบียบเกี่ยวกับการสอบ**

**ในการสรรหาบุคคลเป็นพนักงานจ้างของเทศบาลตำบลบึงระมาณ ประจำปีงบประมาณ 2561**

 **-----------------------------------**

 ตามที่ประกาศเทศบาลตำบลบึงระมาณ ลงวันที่12 ธันวาคม 2560 ได้ประกาศรับสมัครบุคคลเพื่อสรรหาและการเลือกสรรเป็นพนักงานจ้างของเทศบาลตำบลบึงระมาณ ประจำปีงบประมาณพ.ศ. 2561 จำนวน 2 ตำแหน่ง 3 อัตรา โดยกำหนดรับสมัคร ตั้งแต่วันที่ 22 ธันวาคม 2560–4 มกราคม 2561ในวันและเวลาราชการและได้ประกาศรายชื่อผู้มีสิทธิเข้ารับการสรรหาเพื่อแต่งตั้งเป็นพนักงานจ้างของเทศบาลตำบลบึงระมาณลงวันที่8 มกราคม 2561ไปแล้วนั้น

 เพื่อให้การดำเนินการสรรหาบุคคล เพื่อแต่งตั้งเป็นพนักงานจ้างของเทศบาลตำบลบึงระมาณประจำปีงบประมาณ พ.ศ. 2561เป็นไปด้วยความเรียบร้อย เทศบาลตำบลบึงระมาณจึงประกาศกำหนดวัน เวลา สถานที่สอบ และระเบียบเกี่ยวกับการสอบ ตามรายละเอียดแนบท้ายประกาศนี้

 จึงประกาศให้ทราบโดยทั่วกัน

 ประกาศ ณ วันที่ 8 เดือน มกราคมพ.ศ. 2561

 (นายประโรม รอดเงิน)

 นายกเทศมนตรีตำบลบึงระมาณ

**รายละเอียดกำหนดวัน เวลา สถานที่สอบและระเบียบเกี่ยวกับการสอบ**

**แนบท้ายประกาศเทศบาลตำบลบึงระมาณ เรื่องกำหนดวัน เวลา สถานที่สอบและระเบียบเกี่ยวกับการสอบ**

**ในการสรรหาบุคคลเป็นพนักงานจ้างของเทศบาลตำบลบึงระมาณ ประจำปีงบประมาณ 2561**

 **ลงวันที่ 8 มกราคมพ.ศ. 2561**

**1. กำหนดวัน เวลา และสถานที่สอบ**

**- ประเภท พนักงานจ้างตามภารกิจ ตำแหน่ง ผู้ช่วยเจ้าพนักงานทะเบียน**

|  |  |  |  |
| --- | --- | --- | --- |
| **วันที่ /เวลา** | **สถานที่ทดสอบ** | **การทดสอบ** | **หมายเหตุ** |
| **วันพุธที่ 10 มกราคม 2561**เวลา 09.00–10.30 น.เวลา 10.30 – 12.00 น. | - ณ ห้องประชุมสำนักงานเทศบาลตำบลบึงระมาณอำเภอบางระกำ จังหวัดพิษณุโลก | ทดสอบภาคความรู้ความสามารถทั่วไปโดยวิธีการสอบข้อเขียน(คะแนนเต็ม 100 คะแนน )ทดสอบภาคความรู้ความสามารถเฉพาะตำแหน่งโดยวิธีการสอบข้อเขียน(คะแนนเต็ม 100คะแนน ) | แต่งกายชุดสุภาพ |
| เวลา 12.00– 13.30 น | -ดำเนินการตรวจข้อสอบทั้งภาคความรู้ความสามารถทั่วไปและภาคความรู้ความสามารถเฉพาะตำแหน่ง**หมายเหตุ**ผู้มีสิทธิสอบสัมภาษณ์ตำแหน่งผู้ช่วยเจ้าพนักงานทะเบียน จะต้องเข้าสอบภาคความรู้ความสามารถทั่วไปและภาคความรู้ความสามารถเฉพาะตำแหน่ง(สอบข้อเขียน) โดยได้คะแนนภาคละไม่ต่ำกว่าร้อยละ 60 ก่อน จึงจะมีสิทธิเข้ารับการสอบภาคความเหมาะสมกับตำแหน่ง(สอบสัมภาษณ์) |  |
| เวลา 14.00 น | -ประกาศรายชื่อผู้มีสิทธิเข้ารับการสอบภาคความเหมาะสมกับตำแหน่ง(สอบสัมภาษณ์)  |  |
| เวลา 14.30น. เป็นต้นไป | - ณ ห้องประชุมสำนักงานเทศบาลตำบลบึงระมาณอำเภอบางระกำ จังหวัดพิษณุโลก | ทดสอบภาคความเหมาะสมกับตำแหน่งโดยวิธีการสัมภาษณ์( คะแนนเต็ม 100คะแนน ) | แต่งกายชุดสุภาพ |

**- ประเภท พนักงานจ้างทั่วไป ตำแหน่ง พนักงานดับเพลิง**

|  |  |  |  |
| --- | --- | --- | --- |
| **วันที่ /เวลา** | **สถานที่ทดสอบ** | **การทดสอบ** | **หมายเหตุ** |
| **วันพุธที่ 10 มกราคม 2561**เวลา 09.00–12.00 น. | - ณ ห้องประชุมสำนักงานเทศบาลตำบลบึงระมาณอำเภอบางระกำ จังหวัดพิษณุโลก | ทดสอบภาคความเหมาะสมกับตำแหน่งโดยวิธีการสอบสัมภาษณ์(คะแนนเต็ม 100คะแนน ) | แต่งกายชุดสุภาพ |

-2-

**2. หลักสูตรและวิธีการสอบ**

 **2.1 ตำแหน่งประเภท พนักงานจ้างทั่วไป**

 หลักสูตรและวิธีการสอบ โดยมีคะแนนรวม 100 คะแนน ได้แก่

 **- ภาคความเหมาะสมกับตำแหน่ง** ประเมินบุคคลเพื่อพิจารณาความเหมาะสมกับตำแหน่งในด้านต่าง ๆ ตามที่เทศบาลฯกำหนดโดยวิธีการสัมภาษณ์ (คะแนนเต็ม 100คะแนน)

**3. ระเบียบเกี่ยวกับการสอบ**

 3.1 การสรรหาจะดำเนินการทดสอบตามที่กำหนดไว้ในหลักสูตรและวิธีการสอบและให้ผู้เข้ารับการสรรหาปฏิบัติตามคำสั่ง ระเบียบ และวิธีการตามที่กำหนดไว้

 3.2 ให้ผู้เข้ารับการสรรหาปฏิบัติตามระเบียบ ดังนี้

 3.2.1 แต่งกายสุภาพ

 3.2.2 ผู้เข้ารับการสรรหาจะต้องเตรียมปากกา ไม้บรรทัด และน้ำยาลบคำผิด มาเพื่อใช้ในการทำแบบทดสอบ

 3.2.3 ต้องนำบัตรประจำตัวประชาชน และหรือบัตรประจำตัวผู้สมัครและหรือบัตรอื่นๆที่ทางราชการออกให้มาในวันเข้ารับการทดสอบเพื่อแสดงตนเอง หากไม่มีบัตรดังกล่าว กรรมการหรือเจ้าหน้าที่อาจพิจารณาไม่อนุญาตให้เข้าสอบก็ได้

 3.2.4 ไปถึงสถานที่ทดสอบและเข้าห้องสอบได้ก็ต่อเมื่อได้รับคำสั่งหรือประกาศจากกรรมการหรือเจ้าหน้าที่ให้เข้าห้องสอบได้ ผู้เข้ารับทดสอบ ที่ไปถึงสถานที่สอบหลังจากที่ได้เริ่มสอบวิชาใดไปแล้ว 30 นาที จะไม่ได้รับอนุญาตให้เข้าสอบในวิชานั้น

 3.2.5 ห้ามนำหนังสือ ตำรา หรือเอกสารอื่นใดเข้าไปในห้องสอบ

 3.2.6 ห้ามนำเครื่องคำนวณ เครื่องมือสื่อสารอิเล็กทรอนิกส์ทุกชนิดเข้าไปในห้องสอบ(เว้นแต่กรรมการ/เจ้าหน้าที่ อนุญาตให้ใช้ได้)

 3.2.7 เมื่ออยู่ในห้องสอบ ต้องไม่พูดหรือติดต่อกับผู้อื่นหรือบุคคลภายนอกและจะออกจากห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่ประจำห้องสอบแล้วเท่านั้น

 3.2.8 ให้กรอกข้อความในกระดาษคำตอบให้ครบถ้วน เขียนเลขประจำตัวสอบและ ชื่อ – สกุลเฉพาะในที่ที่กำหนดให้เท่านั้น

 3.2.9เมื่อจะส่งกระดาษคำตอบให้ตรวจสอบให้แน่นอนอีกครั้งหนึ่ง หากสงสัยประการใดให้สอบถามกรรมการหรือเจ้าหน้าที่ประจำห้องสอบ

 3.2.10 เมื่อจะส่งกระดาษคำตอบก่อนหมดเวลาสอบให้ยกมือขึ้น เพื่อให้กรรมการหรือเจ้าหน้าที่ประจำห้องสอบทราบ ห้ามลุกจากที่นั่งไปส่งกระดาษคำตอบด้วยตนเอง

 3.2.11 เมื่อหมดเวลาทำข้อสอบในวิชาหนึ่ง ๆ จะมีสัญญาณแจ้งให้ทราบ ผู้เข้าสอบจะต้องหยุดทำข้อสอบทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบและข้อสอบคืนเสียก่อนจึงออกจากห้องสอบได้

 3.2.12 ห้ามนำข้อสอบหรือกระดาษคำตอบที่เหลือหรือไม่ได้ใช้ออกจากห้องสอบเป็นอันขขาด

3.2.13 เมื่อออกจากห้องสอบแล้วต้องไม่ติดต่อหรือกระทำการใด ๆ อันเป็นการรบกวนผู้ที่

ยังสอบอยู่

 3.2.14 ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่ประจำ ห้องสอบโดยเคร่งครัด ผู้ใดฝ่าฝืนระเบียบและวิธีการสรรหานี้ หรือทุจริต หรือพยายามทุจริตในการสอบ คณะกรรมการดำเนินการสรรหาฯอาจพิจารณาสั่งไม่ให้ตรวจคำตอบเฉพาะวิชาใดวิชาหนึ่งหรือทุกวิชาก็ได้

**ระเบียบที่ใช้ในการสอบ**

**แนบท้ายประกาศเทศบาลตำบลบึงระมาณ เรื่อง กำหนดวัน เวลา สถานที่สอบและระเบียบเกี่ยวกับการสอบ**

**ในการสรรหาบุคคลเป็นพนักงานจ้างของเทศบาลตำบลบึงระมาณ ประจำปีงบประมาณ พ.ศ.2561**

 **ลงวันที่ 8 มกราคม พ.ศ.2561**

|  |
| --- |
| **1. ภาคความรู้ความสามารถทั่วไป**- รัฐธรรมนูญแห่งราชอาณาจักรไทย พ.ศ.2560- พระราชบัญญัติเทศบาล พ.ศ.2496 และที่แก้ไขเพิ่มเติม- พระราชบัญญัติระเบียบบริหารงานบุคคลส่วนท้องถิ่น พ.ศ.2542- พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546- พระราชบัญญัติข้อมูลข่าวสารของทางราชการ พ.ศ.2540- ระเบียบสำนักนายกรัฐมนตรีว่าด้วยงานสารบรรณ พ.ศ.2526 และที่แก้ไขเพิ่มเติม- เหตุการณ์ปัจจุบันทั่วไป การเมือง เศรษฐกิจ และสังคม |
| **2. ภาคความรู้ความสามารถเฉพาะตำแหน่ง**- พระราชบัญญัติข้อมูลข่าวสารของทางราชการ พ.ศ.2540- พระราชบัญญัติการทะเบียนราษฎร พ.ศ.2535 และแก้ไขเพิ่มเติมจนถึงปัจจุบัน- กฎกระทรวงกำหนดการปฏิบัติงานทะเบียนราษฎรด้วยระบบคอมพิวเตอร์ พ.ศ.2547- กฎกระทรวงกำหนดหลักเกณฑ์และวิธีการจัดเก็บข้อมูลทะเบียนราษฎร พ.ศ.2550- พระราชบัญญัติการทะเบียนราษฎร(ฉบับที่ 2) พ.ศ.2551- พระราชบัญญัติบัตรประจำตัวประชาชน พ.ศ.2526 และที่แก้ไขเพิ่มเติม- ความรู้ที่เกี่ยวกับงานตาม”ลักษณะงานที่ปฏิบัติ”ของตำแหน่งที่สมัครสอบ |
| **3. ภาคความเหมาะสมกับตำแหน่ง**- ความรู้ความสามารถที่ใช้ในการปฏิบัติงานในหน้าที่- ประสบการณ์ทำงาน ความสามารถพิเศษ ประวัติการศึกษา- ปฏิภาณไหวพริบ ความคิดริเริ่มสร้างสรรค์- บุคลิกภาพ การแต่งกาย- มนุษย์สัมพันธ์ ท่วงทีวาจา อุปนิสัย อารมณ์ |